id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id ms nl id id pl id id id id ms id id id id ms ms id id ms ms id id id id id id id id en ms id ms id tr ms id ms id id ms id ms id id id id id ms id id id ms id id ms id ms id de ms ms id az fr id fi ms en id id hy hy hy ms ms en en en en en en id id id id ms en id id jv ms id id it es id id en id ms ms ms ms ms ms
Khasiat Avocado Untuk Ibu Mengandung: Ada 11 Manfaat Jika Amalkan!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ada 11 Kebaikan Avokado Untuk Wanita Hamil, Rugi Tak Amalkan!
Ditulis oleh Asyikin Md Isa Disemak pada 13/06/2022
Disemak secara perubatan oleh Dr. Ahmad Wazir Aiman
Pernah tak anda disarankan makan avokado semasa berbadan dua? Tetapi apakah sebenarnya khasiat avocado untuk ibu mengandung ini? Kalau ingin tahu manfaatnya, teruskan pembacaan anda.
Untuk mendapatkan lebih banyak info tentang Kehamilan, sila dapatkannya di sini.
Benarkah ada khasiat avocado untuk ibu hamil?
Umumnya, avokado selamat untuk dimasukkan ke dalam diet ibu kerana ia mengandungi jumlah nutrien utama tinggi – folat dan kalium, penting untuk pertumbuhan dan perkembangan janin.
Selain lazat rasanya, buah avokado juga kaya dengan lemak baik, vitamin dan mineral lain yang memberikan kesan positif kepada kehamilan.
Kajian mengenai khasiat avocado untuk ibu mengandung
Terdapat kajian yang dilakukan bagi melihat peranan avokado dalam diet wanita hamil dan menyusu.
Hasil penyelidikan tersebut membuktikan avokado sebagai buah unik kerana mengikut berat, ia mengandungi jumlah nutrien utama folat dan kalium lebih tinggi – biasanya kurang diambil dalam diet ibu berbadan dua.
Kandungan sebatian lain dalam buah avokado juga lebih banyak seperti serat, lemak mono tak tepu dan antioksidan larut lipid – semuanya dikaitkan dengan peningkatan kesihatan ibu, proses kelahiran dan/atau kualiti susu ibu.
11 khasiat buah avocado untuk ibu mengandung
Berikut antara beberapa manfaat buah avokado untuk anda dan juga bayi dalam kandungan:
#1 – Diperkaya dengan lemak sihat
Lemak sangat penting semasa hamil – kalori tambahan ini diperlukan untuk pertumbuhan janin dan lemak sihat adalah yang terbaik.
Jadi antara khasiat avocado untuk ibu hamil adalah kandungan lemak mono tak tepu yang akan membantu meningkatkan pengambilan lemak sihat.
Buah ini juga mengandungi asid lemak omega-3 dan omega-6 yang bermanfaat untuk anda dan janin.
#2 – Membantu penghadaman antara khasiat avocado untuk ibu mengandung
Ketidakselesaan perut dan sembelit ketika hamil adalah perkara biasa.
Kandungan serat dan magnesium yang tinggi dalam avokado dapat membantu mengatasi keadaan ini dengan melancarkan penghadaman dan memudahkan pergerakan usus.
#3 – Cegah anemia
Avokado boleh membantu mengatasi masalah kekurangan zat besi pada wanita hamil – berisiko menyebabkan anemia, kerana kandungan mineral ini yang tinggi.
Khasiat avocado untuk ibu hamil #4 – Atasi morning sickness
Mabuk pagi boleh menyebabkan anda mengalami keletihan dalam mengharungi trimester pertama.
Berita baiknya, vitamin C dan B6 yang terdapat dalam avokado boleh mengurangkan gejala morning sickness dan membantu tubuh menyerap vitamin dalam buah-buahan dan sayuran dengan lebih baik.
5 – Kaya antioksidan
Antioksidan adalah sebatian yang melindungi diri daripada kerosakan sel dan avokado merupakan buah tinggi antioksidan karotenoid lutein – sumber baik untuk perkembangan mata dan fungsi otak janin.
Antioksidan juga terkandung dalam susu ibu dan jumlahnya dikaitkan dengan pengambilan nutrisi oleh ibu – makan lebih banyak avokado sepanjang kehamilan dan fasa penyusuan, maka tahap karotenoid dalam susu badan juga akan meningkat.
Khasiat avocado untuk ibu mengandung #6 – Melegakan kekejangan kaki
Kalium (dan kalsium) dapat meredakan kekejangan, isu biasa semasa kehamilan.
Bagi mengatasi keadaan ini ambillah avokado yang mempunyai kandungan kalium lebih tinggi berbanding pisang dan ketidakselesaan pada kaki anda akan dapat diatasi.
#7 – Merangsang perkembangan otak janin
Janin yang sedang membesar memerlukan lemak untuk mengembangkan otak serta sarafnya dengan cara sihat.
Zat besi dalam avokado juga penting untuk bayi dalam kandungan bagi merangsang perkembangan otak, saraf dan sel darah merah yang betul.
#8 – Rendahkan risiko berat badan berlebihan
Avokado mengandungi serat makanan yang tinggi dan sekali gus dapat mengurangkan kemungkinan pertambahan berat badan tidak diingini.
Kandungan serat yang tinggi, lemak sihat dan bernutrisi turut dapat mewujudkan rasa kenyang, membolehkan anda kekal bertenaga sepanjang hari sambil mengekalkan berat seimbang untuk anda dan bayi.
#9 – Kurangkan risiko diabetes kehamilan
Sekali lagi khasiat buah avocado untuk ibu mengandung adalah sumber serat tinggi yang memberikan manfaat termasuklah mengurangkan risiko diabetes semasa mengandung.
#10 – Bantu kekalkan tahap tekanan darah seimbang
Avokado adalah buah kaya magnesium dan kalium – nutrien penting untuk pengawalan tekanan darah yang sihat.
Semasa mengandung, pengambilan makanan tinggi kalium dapat membantu mengurangkan risiko mendapat hipertensi semasa hamil.
#11 – Mudah dimasukkan dalam diet harian
Perkara terakhir yang anda ingin lakukan adalah menghabiskan masa merancang diet sihat.
Selain kaya khasiat untuk ibu mengandung, avokado juga pilihan yang terbaik kerana ia ‘serba boleh’ untuk ditambah ke dalam pelbagai makanan atau dijadikan hidangan snek sihat.
Pelbagai khasiat avocado untuk ibu mengandung
Avokado adalah pilihan yang sangat baik untuk mereka yang sedang berbadan dua kerana menawarkan manfaat kesihatan untuk diri dan juga bayi dalam kandungan.
Selain sangat berkhasiat, buah ini juga mempunyai rasa yang lazat, mengenyangkan dan boleh digunakan dalam pelbagai cara.
Tapi sekiranya ada keraguan atau kebimbangan untuk memasukkan avokado ke dalam diet harian anda, berundinglah dengan doktor untuk lebih kepastian.
Gunakan kalkulator ini untuk menentukan tarikh akhir anda. Walau bagaimanapun, ini hanyalah anggaran semata-mata! Kebanyakan wanita akan melahirkan anak dalam masa seminggu sebelum atau selepas tarikh ini.
Hari pertama haid terakhir anda
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Fast facts: all about avocados. https://dietitiansaustralia.org.au/smart-eating-for-you/smart-eating-fast-facts/food-and-food-products/fast-facts-all-about-avocados/, Accessed on Jan 20, 2022
Can You Eat Too Much Avocado? https://health.clevelandclinic.org/can-you-eat-too-much-avocado/, Accessed on Jan 20, 2022
Healthy eating during your pregnancy. https://www.eatforhealth.gov.au/sites/default/files/content/The%20Guidelines/n55h_healthy_eating_during_pregnancy_print.pdf, Accessed on Jan 20, 2022
Kevin B. Comerford, Keith T. Ayoob, Robert D. Murray, and Stephanie A. Atkinson. The Role of Avocados in Maternal Diets during the Periconceptional Period, Pregnancy, and Lactation (2016). https://www.ncbi.nlm.nih.gov/pmc/articles/PMC4882725/, Accessed on Jan 20, 2022
Nutrition During Pregnancy. https://www.acog.org/womens-health/faqs/nutrition-during-pregnancy, Accessed on Jan 20, 2022
Hiya A Mahmassani, Esther E Avendano, Gowri Raman, Elizabeth J Johnson, Avocado consumption and risk factors for heart disease: a systematic review and meta-analysis, The American Journal of Clinical Nutrition, Volume 107, Issue 4, April 2018, Pages 523–536, https://doi.org/10.1093/ajcn/nqx078, Accessed on Jan 20, 2022
Nutrisi Dah Cukup Jika Ibu Hamil Makan Vitamin Pranatal, Betul Ke? Ini Yang Anda Patut Tahu
9 Jenis Makanan Untuk Ibu Mengandung, Bagus Diamalkan Dari Awal Kehamilan
Ditulis oleh Asyikin Md Isa Disemak pada 13/06/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.